Folketing
1999-04-28

Det vil smitte af på den måde, at færre og færre vil anvende den kollektive trafik, og dermed er det gode samarbejde, vi skabte i den borgerlige regerings tid, faldet fra hinanden. Mikset mellem bil, bus og tog er nu en nødvendighed, og vi har set, efter at vi har fået de gode, lange forbindelser på landjorden, at flyforbindelser bliver der færre og færre af. Det kan vi så være kede af, men det giver jo et billede af, at danskerne gerne vil benytte den kollektive trafik, hvis den er effektiv, hurtig og behagelig. Dermed siger jeg ikke, at man skal lave alt, selv om man har flertal for det, og det har vi set et meget typisk eksempel på: vejnettet var meget stærkt delt mellem stat, amt og kommuner; så lagde man vejene over til amterne, og amterne lagde noget over til kommunerne, og det har medført, at hverken amterne eller kommunerne har råd til at vedligeholde vejene.